kardosdrur/scandi-wiki huggingface dataset:
Romeo og Julie (film fra 1968)

Romeo og Julie (originaltitel: Romeo and Juliet) er en prisbelønnet britisk-italiensk romantisk dramafilm fra 1968 instrueret af Franco Zeffirelli. Rollerne som spilles af Leonard Whiting og Olivia Hussey. Filmen er baseret på William Shakespeares kendte teaterstykke med samme titel.

Denne filmatisering af Romeo og Julie regnes som en af de mest kendte og kritikerroste. Den blev godt modtaget af filmkritikerne og blev også en publikumssucces i USA.

Den fik også en række filmpriser, blant dem to Oscar-priser i 1969 og yderligere to nomineringer. Den blev også tildelt en BAFTA-pris og tre Golden Globes. Det skal også nævnes at den vandt hele fem Silver Ribbons ved den italienske filmfestival Nastri d'Argento (blandt andet for bedste instruktion), og en NBR Award for bedste instruktion ved National Board of Review Awards.

Modtagelse

Kritik 
Den blev godt modtaget af filmkritikerne og har opnået så meget som 97% på Rotten Tomatoes. Den kendte amerikanske filmkritiker Roger Ebert gav den topkarrakter.

Den blev en publikumssucces i de amerikanske biograffer, hvor den indtjente $38,9 millioner.

Priser og nomineringer 
Filmen blev tildelt to Oscar-priser i 1969 (bedste foto og bedste kostume) og blev nomineret i yderligere to kategorier. Den blev også tildelt en BAFTA-pris for bedste kostume, og tre Golden Globes for bedste engelsksprogede film, bedste mandlige nykommer (Leonard Whiting) og bedste kvindelige nykommer (Olivia Hussey).

Medvirkende 
 Leonard Whiting som Romeo Montague
 Olivia Hussey som  Juliet Capulet
 John McEnerysom Mercutio
 Milo O'Shea som  Friar Lawrence
 Pat Heywood som The Nurse
 Robert Stephens som  Prince Escalus
 Michael York som  Tybalt
 Bruce Robinson som Benvolio
 Antonio Pierfederici som Lord Montague
 Esmerelda Ruspoli som Lady Montague
 Paul Hardwick som  Lord Capulet
 Natasha Perry som  Lady Capulet
 Roberto Biascco som Paris
 Roy Holder som  Peter
 Keith Skinner som Balthasar
 Laurence Olivier som (fortællerstemmen)

Referencer

Eksterne henvisninger 
 

Film baseret på skuespil
Britiske film fra 1968
Italienske film fra 1968
William Shakespeare
Dramafilm fra Italien
Dramafilm fra Storbritannien
Sønder Farensted

Sønder Farensted (dansk) eller Süderfahrenstedt (tysk) er en landsby og kommune beliggende omtrent 8 kilometer nordøst for Slesvig by ved Langsøen i det sydvestlige Angel i Sydslesvig. Administrativt hører kommunen under Slesvig-Flensborg kreds i den nordtyske delstat Slesvig-Holsten. Kommunen samarbejder på administrativt plan med andre kommuner i omegnen i Sydangel kommunefællesskab (Amt Südangeln). Kommunen er identisk med den sydlige del af det tidligere Farensted Sogn (Farnsted Sogn) bestående af Sønder- og Nørrefarensted, Bøglund, Lindebjerg, Lindebjergskov, Risbrig, Rømmek og Vedelspang. Sognet lå i Strukstrup Herred (Gottorp Amt), da området tilhørte Danmark.

Geografi 
Kommunen består i dag især af landsbyerne Sønder Farensted og Vedelspang (Wellspang). Vedelspang er gennemskæret af Vedelbæk (også: Vedelspang Å). Kommunen grænser i vest til Isted, i nord til Stolk og Bøglund og i syd til Tolk og Nybøl. Søsterlandsbyen Nørre Farensted samt det navnegivende Farensted gods hører til Bøglund kommune. Sønder- og Nørre Farensted samt Bøglund udgør det gamle Farensted Sogn med Farensted Kirke som sognekirke. Tidligere hed hele området Farnsted eller Farnstedmark.

Terrænet er bakket. Der findes flere spredte små skove i området. Ved grænsen til Stolk Kommune ligger moseområdet Lyngmose (på tysk Lüngmoor). Jordbunden er for størstedelen af sandet beskaffenhed, området regnes derfor til Lusangel.

Historie 
Farnsted blev første gang nævnt i 1312 som Farnstethmarck (Farnstedmark). Stednavnet er sammensat af sted og olddansk farn for færgning (sml. oldnordisk farning). Navnet beskriver dermed et overfartssted over Langsø.

Ved Vedelspang lod Erik af Pommern opføre en borg, som i 1426 blev sløjfet af holstenerne. Vedelspang med Vedelbækken indgik i 1850 i den såkaldte Istedstilling. På de høje bakker omkring Vedelbæk og især på Møllebakken var der opført flere skanser.

Eksteren henvisninger

Noter 

Byer i Angel
Byer i Kreis Slesvig-Flensborg
Byer i Slesvig-Holsten
Leonard Whiting

Leonard Whiting (født 30. juni 1950 i London i Storbritannien) er en britisk skuespiller, som 1968 spillede hovedrollen som Romeo i Franco Zeffirellis version af Romeo og Julie. Rollen indbragte ham en Golden Globe for årets nye skuespiller. Han var på det tidspunkt kun 17 år gammel.

Eksterne henvisninger 
 

Skuespillere fra England
Personer fra London
Christian Nielsen (fodboldspiller)

Christian Nielsen med kælenavnet Krølle (født 24. marts 1985) er en dansk tidligere professionel fodboldspiller

Han kom til FC Nordsjælland fra Herfølge BK den 1. juli 2007.

Eksterne henvisninger 
 Spillerprofil på FC Nordsjællands hjemmeside 

Fodboldspillere fra Danmark
Fodboldspillere fra Herfølge Boldklub
Fodboldspillere fra FC Nordsjælland
Fodboldspillere fra Fremad Amager
Fodboldspillere fra Stenløse Boldklub
Fodboldspillere fra B.93
Olivia Hussey

Olivia Hussey (født Olivia Osuna 17. april 1951 i Buenos Aires, Argentina) er en britisk skuespillerinde.

Hun er datter af tangosangeren Andreas Osuna. Da hun var syv år flyttede hun med sin engelske mor og bror til England. Der studerede hun ved teaterskolen og havde sin scenedebut i The Prime of Miss Jean Brodie. Her blev hun opdaget af den italienske filminstruktør Franco Zeffirelli, der gav hende hovedrollen som Julie i filmen Romeo og Julie, der var baseret på stykket af William Shakespeare.

Hun er gift for tredje gang og har 3 børn (1 barn med hver mand). Hendes første mand (1971-1978) var Dean Paul Martin, søn af Dean Martin.

Filmografi 

 1964:The Crunch
 1965:Cup Fever
 1965:The Battle of the Villa Fiorita
 1968:Romeo og Julie
 1969:All the Right Noises
 1971:H-Bomb
 1972:Un Verano para matar
 1973:Lost Horizon
 1974:Black Christmas
 1977:Jesus of Nazareth
 1978:The Bastard
 1978:Death on the Nile
 1978:The Pirate
 1979:The Thirteenth Day: The Story of Esther
 1979:The Cat and the Canary
 1980:Fukkatsu no hi
 1980:The Man with Bogart's Face
 1982:Ivanhoe
 1982:Turkey Shoot
 1984:The Last Days of Pompeii
 1985:The Corsican Brothers
 1987:Distortions
 1988:La Bottega dell'orefice
 1990:Sheng zhan feng yun
 1990:Psycho IV: The Beginning
 1990:It
 1993:Save Me
 1993:Quest of the Delta Knights
 1995:Ice Cream Man
 1996:Dead Man's Island
 1998:The Gardener
 1998:Shame, Shame, Shame
 2000:El Grito
 2001:Island Prey
 2003:Madre Teresa
 2005:Headspace
 2006:Seven Days of Grace
 2007:Tortilla Heaven
 2007:Chinaman's Chance
 2007:Three Priests
 2007:Harvest Moon

Eksterne henvisninger 

 
 

Skuespillere fra Storbritannien
Søren Christensen (fodboldspiller, født 1986)

Søren Christensen (født 29. juni 1986) er en dansk tidligere professionel fodboldspiller. Han har bl.a. spillet for FC Nordsjælland og Nykøbing FC.

Referencer

Eksterne henvisninger 
 Søren Christensen  på fcn.dk

Fodboldspillere fra Danmark
Fodboldspillere fra FC Nordsjælland
Fodboldspillere fra Lolland-Falster Alliancen
Søfjer

Søfjer (Pennatulacea) er en orden af kolonidannende marine koraldyr. Den er inddelt i 16 familier. Arterne er bunddyr og lever af dyreplankton.
De findes i oceaner over hele verden ned til 4.000 meter, men flest arter forekommer på lavt vand i tropiske farvande. Der er flere arter i Danmark, f.x. Pennatula phosphorea, Funiculina quadrangularis, og Virgularia tuberculata.

Referencer

Eksterne henvisninger 

Koraldyr
Octocorallia
Pennatulacea
Reinventing the Steel

Reinventing the Steel er det niende og sidste studiealbum fra det amerikanske groove metal-band Pantera. Det blev udgivet i 2000.

Spor
 "Hellbound" – 2:41
 "Goddamn Electric" – 4:58
 "Yesterday Don't Mean Shit" – 4:19
 "You've Got to Belong to It" – 4:13
 "Revolution Is My Name" – 5:19
 "Death Rattle" – 3:17
 "We'll Grind That Axe for a Long Time" – 3:44
 "Up Lift" – 3:45
 "It Makes Them Disappear" – 6:22
 "I'll Cast a Shadow" – 5:22

Eksterne henvisninger 
 

Album fra 2000
Pantera-album
Stolk

Stolk (tidligere også Stollik) er en landsby og kommune beliggende ved Hærvejen vest for Isted Hede i det sydvestlige Angel i Sydslesvig. Administrativt hører kommunen under Slesvig-Flensborg kreds i den nordtyske delstat Slesvig-Holsten. Kommunen samarbejder på administrativt plan med andre kommuner i omegnen i Sydangel kommunefælleskab (Amt Südangeln). I kirkelig henseende hører Stolk under Farensted Sogn. Sognet lå i Strukstrup Herred (Gottorp Amt), da Slesvig var dansk indtil 1864.

Geografi 
Stolk ligger ved overgangen fra den sandede gest i Midtslesvig til det angelske bakkelandskab i øst (Lusangel). Omegnen er præget af landbrug og agerland, men der er også lidt skov, hede- og mosestrækninger. Den syd for Stolk beliggende Lyngmose blev renateret i 1980erne. Der er flere skove i omegnen såsom Elmskov i nord, Grydeskov i syd og Isted Skov i sydvest. 

Stolk Kommune omfatter byerne og bebyggelserne Bastlund (Basland), Helligbæk (Helligbek), Kallebyhus (Kallebyhuus el. Kellerbude), Nedre Stolk (Niederstolk), Nørremark (Norderfeld), Øvre Stolk (Oberstolk), Smøl (Schmöhl), Svenshøj (Schwenshöh), Stolkhede, Stolkmark (Stolkerfeld) og Søndermark (Süderfeld)

Kommunegrænsen mod Klapholt og Siversted i nord følger delvis Helligbæken (Helligbek) og Brændevinsbækken/Kallebyhus Å (Branntweinsbek), grænsen til Isted i sydvest følger delvis Fløbækken (også Flybæk, ty. Flübek). Helligbæk munder efter få km i Bollingsted Å, Fløbæk i Langsøen. I øst grænser kommunen til Bøglund og i syd til Sønder Farensted.

Historie 
Stolk / Stollik er første gang nævnt 1352 (reg. cap.). Stednavnet referer til stald (angeldansk stold), måske i forbindelse med gl.da. *eki for egeskov. Efter en anden forklaring er navnet afledt af stol (her i betydning bispestol) og dige. Navnet ville dermed beskrive en til biskopsstolen hørende sø.
 
Stolk udgjorde i middelalderen et eget sogn, bestående af Klapholt (senere Havetoft Sogn) og Isted (senere Skt. Mikaelis landsogn). 1434 nævnes Parochia Stoldicke. Stolk Kirke lå nord for Ovre Stolk og dens sted hedder endnu Kirketoft. I dag hører byen til Farensted Sogn (Farnsted Sogn). Dele af den nedrevne kirke i Stolk blev senere genanvendt i Farensted Kirke.

Generalmajor Friderich Adolph Schleppegrell blev hårdt såret under Treårskrigens kamphandlinger (Slaget på Isted Hede) ved Øvre Stolk den 25. juli 1850 og døde næste morgen i Flensborg af sine sår.

Eksterne henvisninger

Noter 

Byer i Angel
Byer i Kreis Slesvig-Flensborg
Byer i Slesvig-Holsten
Mark Gundelach

Mark Gundelach (født 7. januar 1992) er en dansk professionel fodboldspiller, der i øjeblikket spiller for Fremad Amager. 

Han har også fået spilletid på det danske U-17 og U-18 landshold. Han kan spille højre og venstreback plus def. midtbanespiller og centerback.

Eksterne henvisninger 
 Spillerprofil på FC Nordsjællands hjemmeside 
 Mark Gundelach, all-time Superstats.dk

Fodboldspillere fra Danmark
Fodboldspillere fra FC Nordsjælland
Fodboldspillere fra SønderjyskE
Daniel Jensen (fodboldspiller, 1985)

Daniel Jensen (født 8. maj 1985) er en dansk professionel fodboldspiller, der i øjeblikket spiller for Fredericia FC.

Referencer

Eksterne henvisninger 
 FC Fredercia: 19 Daniel Jensen

Fodboldspillere fra FC Nordsjælland
Fodboldspillere fra FC Fredericia
Inferno Metal Festival

Inferno Metal Festival er en ekstremmetal-festival i Oslo. Festivalen blev startet i 2001.

Bands der har spillet på Inferno Metal Festival 
 Disiplin
 Aborym
 Holy Moses
 Mayhem
 Zyklon
 Immortal
 Dimmu Borgir
 Enslaved
 Behemoth
 Marduk
 Benediction
 Ihsahn
 Belphegor
 Destruction
 Dissection
 Dismember
 Gehenna
 Gorgoroth
 Grave
 Hatesphere
 Morbid Angel
 Moonspell

Ekstern henvisning 

 www.infernofestival.net

Musikfestivaler i Norge
Heavy metal
Kultur i Oslo
Etableret i 2001
Nybøl (Sydslesvig)

Nybøl (dansk) eller Nübel (tysk) er en landsby og kommune beliggende cirka 5 kilometer nord for Slesvig by ved Langsøen i det sydvestlige Angel i Sydslesvig. Administrativt hører kommunen under Slesvig-Flensborg kreds i den nordtyske delstat Slesvig-Holsten. Kommunen samarbejder på administrativt plan med andre kommuner i omegnen i Sydangel kommunefællesskab (Amt Südangeln). Nybøl er sogneby i Nybøl Sogn. Sognet lå i Strukstrup Herred (Gottorp Amt, Sønderjylland), da området tilhørte Danmark.

Geografi 
Kommunen består af landsbyerne Nybøl, Bjernt (Berend, på dansk historisk Bjerent) og Bregling (Brekling) samt bebyggelser og udflytterstederne Breglingmark (Breklingfeld), Breglingmose (Breklingmoos), Guldholm, Hareholm (Haarholm), Henkelhoved (Hinkelhöft), Højenluft (Hoheluft), Kattehund, Nybølmose (Nübelmoor), Nybøllund og Østerkro (el. Triangel). Ved Bregling findes den lille Dyndbæk (af subst. dynd, glda. dyandi).

Nybøl kommune grænser i øst ved den udtørrede Tolk Sø til Tolk, i syd til Skålby og Slesvig-Jørgensby, i vest til Ny Bjernt og i nord ved Langsøen til Isted og Sønder Farensted kommuner.

Kommunen er præget af flere lyngstrækninger af sandet beskaffenhed og nogle skovpartier, især ved Langsøens sydlige bred. Bregling Skov ved Langsøen kaldes på tysk også for Waldlust. der skelnes mellem Øster- og Vesterskoven. Langsøen danner nordgrænsen til Farensted Sogn og Nørre Farensted Kommune. I området findes flere gravhøje, især ved Højeloft og Bjernt. Lidt øst for Nybøl udspringer den lille Bredbæk, som udmunder ved Slesvig-Friheden i Slien.

Historie 
Nybøl er første gang nævnt 1196 (Dipl. dan.): Betydning er den nye by. Byens romanske landsbykirke er fra 1100-tallet. Nybøl Sogn omfatter også landsbyen Ny Bjernt. Sognet blev i 1712 sammenlagt med Tolk Sogn. Forbindelsen med Tolk blev først ophævet den 14. december 1848.

Eksterne henvisninger 

 Kommunenes hjemmeside

Noter 

Byer i Angel
Byer i Kreis Slesvig-Flensborg
Byer i Slesvig-Holsten
Andreas Granskov

Andreas Granskov Hansen (født 5. marts 1989) er en dansk professionel fodboldspiller, der spiller for Rishøj Boldklub. Han har tidligere blandt andet spillet for Fremad Amager.

Karriere 
Granskov kom som ung spiller til den tyske Bundesligaklubklub SV Werder Bremen, hvor Granskov fik en række kampe for andetholdet. Efter opholdet i tyskland kom han til danske FC Nordsjælland, hvor han spillede tre sæsoner. Opholdet i FCN var dog ikke en ubetinget succes.. I FC Nordsjælland blev han efter kort tid udlejet til AB, hvor det heller ikke blev til meget spilletid.

Granskov skiftede herefter til belgiske Royal Mouscron. Granskov blev imidlertid langtidsskadet under opholdet, og fik ikke megen spilletid i klubben. Han vendte herefter atter tilbage til Danmark med en kontrakt i Lyngby BK. I januar 2014 skrev han kontrakt med Brønshøj BK for foråret 2014. Han forstsatte i Brønshøj indtil sommeren 2016, hvor han skiftede til Fremad Amager, hvor han imidlertid kunne spillede i efterårssæsonen 2016.

Den 30. december 2016 blev det offentliggjort, at Granskov skiftede til Rishøj BK, hvor han skrev under på en halvårig aftale.

Referencer

Eksterne henvisninger 
 Andreas Granskov på Superstats.dk
 

Fodboldspillere fra Danmark
Fodboldspillere fra Brønshøj Boldklub
Fodboldspillere fra FC Nordsjælland
Fodboldspillere fra Akademisk Boldklub
Fodboldspillere fra Lyngby Boldklub
Fodboldspillere fra Werder Bremen
Let Me Hear You Say Yeah

"Let Me Hear You Say Yeah" er en single fra Infernal udgivet i 2002 med gæstevokalist Nicolai Villum Jensen alias Nico. Singlen er en genindspilning af PKA's hit fra 1990.

Singlen blev udgivet som et sæt bestående af to maxi singler.

Eksterne henvisninger 
Allmusic

Kilder 

Sange fra 2002
Infernal-sange
Ny Bjernt

Ny Bjernt (dansk) eller Neuberend (tysk) er en kommune beliggende omtrent 5 km nord for Slesvig by halvvejs mellem Arnholt Sø og Langsøen i det sydvestlige Angel (Sydslesvig). Kommunen består af de to sammenvoksede landsbyer Ny Bjernt og Bjernthede (Berender Heide). Administrativt hører den under Slesvig-Flensborg kreds i den nordtyske delstat Slesvig-Holsten. Kommunen samarbejder på administrativt plan med andre kommuner i omegnen i Sydangel kommunefællesskab (Amt Südangeln). I kirkelig henseende hører Ny Bjernt under Nybøl Sogn. Sognet lå i Strukstrup Herred (Gottorp Amt), da området tilhørte Danmark. 

Ny Bjernt opstod som led i den jyske hedekolonisation omkring 1763, grundlagt af de såkaldte kartoffeltyskere. Byen fik sit navn fra den vest for liggende landsby Bjernt i Nybøl Sogn. I området findes sandstrækninger og større moser og heder, som efterhånden blev opdyrkes. Med under kommunen hører Kattenhund, Svanholm (Schwanholm) og Rokro (Rhuhekrug). Tæt ved landsbyen ved Christiansgabe udspringer den lille å Kongsdam, som efter få km munder ud i Langsøen, hvorerfter den fortsætter som Vedelbæk. Nord og nordvest for byen ligger den 196 ha store Isted Skov.

Eksterne henvisninger 

 Kommunens hjemmeside

Noter

Referencer 

Byer i Angel
Byer i Kreis Slesvig-Flensborg
David Jensen

David Jensen (født 25. marts 1992) er en dansk professionel fodboldspiller, der spiller for  .

Karriere

FC Nordsjælland 
David Jensen blev reservemålmand for FC Nordsjælland efter Jesper Hansen i 2010. Den 2. august 2011 skrev han under på en ny kontrakt med FCN, der gjaldt frem til 2014. Han fik sin seniordebut Hillerød Fodbold i 2. runde af DBU Pokalen, hvor han holdt målet rent i 5-0-sejren. I den efterfølgende rundt af DBU Pokalen spillede han sin anden kamp for førsteholdet den 21. september i 2-0-sejren over 1. divisionsklubben FC Hjørring. Han fik sin debut i Superligaen den 24. september, da han blev skiftet ind i det 43. minut i stedet for en skadet Jesper Hansen i 1-0-nederlaget til AGF. Han fik sin første start i Superligaen den 2. oktober i 1-0-sejren over SønderjyskE, men blev skiftet ud efter en halv time efter en knækollision med en holdkammerat. Han blev estimeret til at være ude i fire til seks uger.

FC Utrecht 
Den 28. juli 2016 blev det offentliggjort, at David Jensen skiftede til den hollandske klub FC Utrecht. Han skrev under på treårig kontrakt med option på yderligere et år.

Referencer

Eksterne henvisninger 
 

Fodboldspillere fra Danmark
Fodboldspillere fra FC Nordsjælland
Fodboldspillere fra FC Fredericia
Fodboldspillere fra Akademisk Boldklub
Fodboldspillere fra FC Utrecht
Philip Rasmussen

Philip Rasmussen (født 12. januar 1989) er en dansk fodboldspiller, der spiller for Lyngby BK i 1. division.  

Philip Rasmussen skiftede i året 2017 til Oklahoma City.

Karriere

Viborg FF 
I sommeren 2010 skiftede han til Viborg FF på en halvårlig kontrakt, efter han havde spillet 22 kampe for FC Nordsjælland i Superligaen. Kontrakten med Viborg blev ikke forlænget, efter 11 kampe i efterårssæsonen.

FC Vestsjælland 
Rasmussen skrev i februar 2011 under på en 2½ årlig aftale med FC Vestsjælland.

Lyngby BK 
I sommeren 2013 skiftede Rasmussen fra FC Vestsjælland til Lyngby BK på en fri transfer. Her fik han en kontrakt frem til udgangen af 2013. Ved kontrakten udløb forlængede parterne samarbejdet til sommeren 2015.

Oklahoma City Energy 
Philip Rasmussen skiftede til Oklahoma City Energy per 1. januar 2017, hvor Jimmy Nielsen er manager.

Referencer

Eksterne henvisninger 
 
 Spillerprofil på FC Vestsjællands hjemmeside

Fodboldspillere fra Danmark
Fodboldspillere fra FC Nordsjælland
Fodboldspillere fra Viborg FF
Fodboldspillere fra FC Vestsjælland
Fodboldspillere fra Lyngby Boldklub
Fodboldspillere fra Værløse Boldklub
Klapholt

Klapholt (dansk) eller Klappholz (tysk) er en landsby og kommune beliggende omtrent 10 km nord for Slesvig by i Lusangel i Sydslesvig. Administrativt hører kommunen under Slesvig-Flensborg kreds i den tyske delstat Slesvig-Holsten. Kommunen samarbejder på administrativt plan med andre kommuner i omegnen i Sydangels kommunefællesskab (Amt Südangeln). I kirkelig henseende hører Klapholt under Havetoft Sogn. Sognet lå i Strukstrup Herred (Gottorp Amt), da området tilhørte Danmark.

Geografi  
Klapholt er beliggende ved overgangen fra det bakkede Angel i øst til det mere flade gestlandskab i vest. Landsbyen er flankeret af den cirka 79 ha store Elmskov i vest og den cirka 123 ha store Okselbæk Skov i øst mod Ølsby. Kommunen omfatter ved siden af Klaptholt bebyggelserne Elmskov (Elmholz), Fenn, Glasholt (Glasholz), Lamskær (Lammerskjer), Nybro (Neubrück), Nørreskov (Norderholz), Smøl (Schmöhl) og Vesterskel (Westscheide).

Historie 
Klapholt er første gang nævnt 1352 som Klappholt. Stednavnet er sammensat af klappe (≈slå, sml. oldnordisk klappa) og holt (≈skov) . Elmskov el. Elmholt henviser til elmetræer .

Eksterne henvisninger 

 Kommunens hjemmeside

Noter 

Byer i Angel
Byer i Kreis Slesvig-Flensborg
Goltoft

Goltoft (på ældre dansk også Goldtoft) er en landsby i Brodersby-Goltoft kommune i det nordlige Tyskland under Slesvig-Flensborg kreds i Slesvig-Holsten. Goltoft var en selvstændig kommune indtil den blev sammenlagt med nabokommunen Brodersby den 1. marts 2018. Den forhenværende kommune bestod af landsbyen Goltoft og bebyggelserne Hellør (Hellör) og Nørremark (Norderfeld). Hellør ligger direkte ved Slien.

Goltoft (på ældre dansk også Goldoft) blev første gang nævnt 1386. Stednavnet er afledt af gold for ufrugtbar (sml. oldnordisk gelgja).

Byen lå i Brodersby Sogn (Slis Herred), da området tilhørte Danmark.

Den sydslesvigske by er landbrugspræget.

Eksterne henvisninger

Referencer 

Byer i Angel
Byer i Kreis Slesvig-Flensborg
Morten Andersen (borgmester)

Morten Andersen (født 26. november 1975 i Bogense) er en dansk lokalpolitiker, der var borgmester i Nordfyns Kommune fra 2010 til 2023. Han er medlem af Venstre, og blev først valgt til borgmesterposten ved kommunalvalget i november 2009. Andersen trådte tilbage som borgmester den 8. maj 2023, efter at have erkendt, at han ved en julefrokost i 2022 havde kysset en kvindelig medarbejder.

Andersen blev første gang valgt til kommunalbestyrelsen i Nordfyns Kommune ved valget i 2005, hvor han var medlem af Økonomiudvalget og næstformand i Teknisk Udvalg.  Ved kommunalvalget i 2013 satte Morten Andersen rekord i personlige stemmer på Fyn med 18,6% af de afgivne stemmer i kommunen. Han blev genvalgt ved valgene i 2017 og 2021. I dag er Morten Andersen bl.a. formand for trafikselskabet FynBus og for Beredskab Fyn. Derudover i bestyrelsen for bl.a. PensionDanmark A/S og HCA Airport.

Andersen er gift og har to børn. Han ejer og driver landbruget Enghavegaard ApS sammen med sin bror, Jens Henrik Andersen.

Referencer 

Borgmestre fra Venstre
Personer fra Bogense
Borgmestre i Danmark 2018-2021
Borgmestre i Danmark 2022-2025
David Bradley

David Bradley (født 17. april 1942) er en engelsk skuespiller. Han er mest kendt for at spille rollen som
pedellen Argus Filch på Hogwarts i filmatiseringen af bøgerne om Harry Potter samt Walder Frey i serien Game of Thrones.

Han blev blev født i York, England.

Filmografi 
 Criminal (1995)
 In Your Dreams (TV) (1996)
 The Moth (TV) (1997)
 Tom's Midnight Garden (1998)
 Left Luggage (1998)
 The King Is Alive (2001)
 Harry Potter og De Vises Sten (2001)
 Gabriel and Me (2001)
 Blow Dry (2001)
 This Is Not a Love Song (2002)
 Nicholas Nickleby (2002)
 Harry Potter og Hemmelighedernes Kammer (2002)
 Harry Potter og Fangen fra Azkaban (2004)
 Exorcist: The Beginning (2004)
 Harry Potter og Flammernes Pokal (2005)
 Hot Fuzz (2007)
 Harry Potter og Fønixordenen (2007)
 I Know You Know (2008)
 The Colour of Magic (2008)
 Harry Potter og Halvblodsprinsen (2009)
 Harry Brown (2009)
 Harry Potter og Dødsregalierne - del 2 (2011)

Eksterne henvisninger 
 

Skuespillere fra England
Harry Potter-skuespillere
Personer fra York
Briter i 1900-tallet
Briter i 2000-tallet